# data[].attributes.body
Un llibre on la natura et parla, et costa entrar en el tema, però tot es molt poètic i bonic

# data[].attributes.body
Es tracta d’un llibre amè que explica la vida del Paul David Hewson, conegut com Bono, cantant del grup U2. A diferència d’altres biografies, escull 40 cançons i explica com va sorgir la idea de cadascuna a través dels esdeveniments que van fer créixer la banda fins a assolir fama mundial.

Xavi V.

# data[].attributes.body
Novel·la gràfica que ja ha esdevingut un clàssic.
És la història real d'en Vladek, pare de l'autor, un jueu polonès supervivent de l'Holocaust. Aborda també la complicada relació entre pare i fill.
El recomano especialment als adolescents per fer front a les idees d'ultradreta que guanyen terreny i en general perquè t'atrapa, t'emociona i no pots parar de llegir.

# data[].attributes.headline
El Caballero de los Siete Reinos (George RR Martin)

# data[].attributes.subject
El Caballero de los Siete Reinos (George RR Martin)

# data[].attributes.body
També conegut com a: Cuentos de Dunk y Egg
Per si us agrada l'univers Joc de Trons aquí teniu algunes històries curtes sobre Targaryens. És de lectura fàcil, a l'estil de la novel·la cavalleresca, amb les intrigues de Cançó de Gel i Foc, però sense sang i fetge.
Llegiu-lo abans que surti la sèrie a HBO (El Caballero Errante)!!!
Elisenda

# data[].attributes.headline
L'arbre de les Mentides.- FRANCES HARDINGE

# data[].attributes.subject
L'arbre de les Mentides.- FRANCES HARDINGE

# data[].attributes.body
Novel·la fantàstica amb reivindicacions feministes per a joves, o no tant joves .
La gran Frances Hardinge t'endinsa en l'encorsetada societat britànica del S:XIX de la mà de la protagonista, la Faith, que s'enfronta a un canvi de vida radical i a uns fets que marcaran la seva família per sempre.
Premi Costa al millor llibre de l'any 2015

Elisenda

# data[].attributes.body
És una gran novel·la de sàtira antibèlica i una crítica contra l'explotació infantil.
Escrita amb el rerefons de la guerra del Vietnam, l'autor ens explica els horrors de la Segona Guerra Mundial des de la seva experiència i un fet que el va marcar especialment, el bombardeig aliat sobre la ciutat de Dresde

# data[].attributes.headline
Confessions d'una màscara -Yukio Mishima

# data[].attributes.subject
Confessions d'una màscara -Yukio Mishima

# data[].attributes.body
Yukio Mishima, un escriptor japonès (candidat al premi nobel de literatura  l'any 1968) d'avantpassats samurais, ens explica la història de Koo-chan, un jove que li cal una màscara per poder sobreviure...és una història gens caduca, els sentiments expressats, les sensacions, l'auto-imposició del protagonista de "ser-normal"...temes a vegades encara pendents en la nostra societat.
Em va agradar el llibre perquè vaig aprendre una mica sobre la cultura japonesa, està molt ben escrit, en Mishima era un excel·lent escriptor i crec que el tema de l'acceptació és important en molts aspectes de la vida.
Isabel C.

# data[].attributes.body
Un llibre escrit arran la mort del pare de l'autor, tot i que no és el seu protagonista ni, de bon tros, el vertebra. En aquest llibre, Christian Bobin transita, ple de sensibilitat, pels contorns de l'inefable d'una forma lluminosa, despullant-nos i posant-nos davant del mirall en tot allò relacionat amb la màscara que construeix el nostre ego. Per a llegir i rellegir.

Per a mi, és el millor llibre de l'autor, un autor que exigeix sempre una lectura relaxada i tranquil·la.

Recomanable per a tothom, però ho gaudiran especialment les ànimes sensibles obertes al Misteri.

Lluís

# data[].attributes.body
Pels més petits de la casa, és un llibre molt recomanable que ajuda a potenciar els vincles amb la gent que estimen i/o hi ha una relació afectiva.
Mireia

# data[].attributes.body
Per tots aquells que voleu endinsar-vos en el món de l'autoconeixement i la intel·ligència emocional, aquest és un primer llibre que recomano i que fa un bon anàlisi de l'Eneagrama amb un llenguatge planer i entenedor. Comprendre l'eneagrama, identificar el teu eneatip i el de la gent que t'envolta, ha comportat un canvi en la meva vida i la manera de relacionar-me. Tanmateix, ajuda a millorar la relació amb les altres persones, a comprendre els comportaments i reaccions des de l'ego i ajuda a ser millors. En definitiva, l'eneagrama et pot canviar la manera de veure la vida.
Mireia

# data[].attributes.headline
Las casualidades no existen. Espiritualidad para escépticos (Borja Vilaseca)

# data[].attributes.subject
Las casualidades no existen. Espiritualidad para escépticos (Borja Vilaseca)

# data[].attributes.body
Una lectura interessant que ens parla de l'autoconeixement, de connectar amb nosaltres mateixos deixant de banda el nostre ego i fer despertar la consciència.
Cris

# data[].attributes.body
El vaig llegir fa un temps, i em va enganxar tant, que vaig acabar llegint-me tots els llibres de l'Albert Vilaró. Barreja de novel·la històrica i realisme màgic als Pirineus, en plenes guerres carlines.

María José

# data[].attributes.body
El preferit del petit de casa. Carlos P.

# data[].attributes.body
Aquest llibre no té un personatge com a protagonista, en té molts que es reuneixen al cafè de Doña Rosa i mitjançant la seva vida descobrim el Madrid de la postguerra. Cela ens presenta aquests homes i dones com a persones conformistes que pensen que les coses passen perquè han de passar. És una crítica irònica i mordaç a la societat de mitjans de segle XX mitjançant una redacció impecable que t'atrau i no pots parar de llegir-lo.
Fàtima